BE8 ดีด 3% เก็งกำไร Q2 โต 23% นิวไฮต่อ ลุ้นทั้งปี 135 ลบ. โบรกอัพเป้า 70 บ.
BE8 เด้ง 3% เก็งกำไร Q2 โต 23% แตะ 27 ลบ. นิวไฮต่อเนื่อง ลุ้นกำไรทั้งปี 135 ลบ. โต 64% โบรกอัพเป้า 70 บ.
BE8 เด้ง 3% เก็งกำไร Q2 โต 23% แตะ 27 ลบ. นิวไฮต่อเนื่อง ลุ้นกำไรทั้งปี 135 ลบ. โต 64% โบรกอัพเป้า 70 บ.
20 พ.ค. 2565

ผู้สื่อข่าวรายงานว่าวันนี้ (20 พ.ค. 2565) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 15:56 น. อยู่ที่ระดับ 50.25 บาท เพิ่มขึ้น 1.25 บาท หรือ 2.55% โดยทำจุดสูงสุดที่ 51 บาท และทำจุดต่ำสุดที่ 49.25 บาท ด้วยมูลค่าการซื้อขาย 192.80 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (20 พ.ค. 2565) ว่า BE8 เป็นบริษัท Digital transformation ที่เน้นด้านการบริหารจัดการความสัมพันธ์กับลูกค้า (CRM) นำระบบและเทคโลยีมาช่วยบริหารข้อมูลลูกค้า (ทั้งการขายและการตลาด) ให้มีประสิทธิภาพมากยิ่งขึ้น ระยะสั้นคาดกำไรไตรมาส 2/2565 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่อง
ทั้งนี้คาดกำไรปี 2565 เติบโต 64% จากงวดเดียวกันของปีก่อน อยู่ที่ 135 ล้านบาท และเติบโตสูงเฉลี่ย 63% ต่อปีในช่วง 3 ปี ข้างหน้า จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A ที่มีโอกาสเห็นเพิ่มเติม อย่างไรก็ดีทางฝ่ายวิจัยปรับราคาเป้าหมายขึ้นเป็น 70 บาท